Virtsu III tuulepark
Virtsu III tuulepark on tuulepark Eestis, mis asub Pärnu maakonnas Lääneranna vallas Virtsu poolsaarel. Virtsu III tuulepark rajati Lääne maakonnas Hanila vallas 2009. aastal ja esimene tuulik ühendati elektrivõrguga 2010. aasta märtsis. Virtsu III tuulepargis on kolm 2,3 MW võimsusega Enercon E-70 tüüpi elektrituulikut, sellega tuulepargi koguvõimsus on 6,9 MW. Tuulikud kuuluvad OÜ Nelja Energiale. Virtsu III tuulepargi koguinvesteering oli 9,8 miljonit eurot. Elektrituulikute tootja ja tarnija oli Saksa tootja Enercon GmbH. 336 tonni kaaluv tuulik on 85 meetrit kõrge, rootori läbimõõt on 71 meetrit. Tuulikute kavandatud eluiga on 20 aastat. Virtsu III tuulepargi aastatoodang Koos Virtsu II tuulepargiga hõlmab Virtsu III tuulepark maa-ala suurusega 39 hektarit.